घटना में ज्यादातर मजदूर वर्ग के लोग शामिल हैं। दैनिक मजदूरी करने वाले लोग शाम को अपने बच्चों के साथ रावण दहन होते देखने गए थे। कुछ लोग अपने बच्चों को कंधों पर बैठाकर रेल ट्रैक पर खड़े होकर रावण दहन का नजारा दिखा रहे थे। लेकिन उनको क्या पता था पीछे से उनकी मौत आ रही है। रेल आई तो सबको रौंदती हुई निकल गई। मृतकों में ज्यादातर यूपी-बिहार के लोग बताए जा रहे हैं। अमृतसर हादसे में रावण का किरदार निभाने वाले कलाकार दलवीर सिंह की भी मौत हो गई।